Sukladno Odluci o izmjeni Odluke o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2020./2021. („NN“, br. 136/2020), a na temelju članaka 64. Statuta Srednje škole Bartula Kašića Pag, Školski odbor uz prethodno očitovanje Nastavničkog vijeća, na sjednici održanoj 23. prosinca 2020. godine donosi

 O D L U K U O

 IZMJENI GODIŠNJEG PLANA I PROGRAMA

 RADA ZA ŠKOLSKU GODINU 2020./2021.

Mijenja se Godišnji plan i program rada za školsku godinu 2020./2021. na način da se mijenja točka 7. Godišnji kalendar rada, kako slijedi:

**7. GODIŠNJI KALENDAR RADA**

Školska godina počinje 1. rujna 2020. godine, a završava 31. kolovoza 2021.

Nastavna godina počinje **07. rujna 2020**., a završava **18. lipnja 2021**. Za učenike završnih razreda nastava završava **25. svibnja 2021**. Nastava se organizira i izvodi u pravilu u najmanje 175 nastavnih dana, odnosno u 35 nastavnih tjedana, a za učenike završnih razreda u najmanje 160 nastavnih dana, odnosno 32 nastavna tjedna.

Nastava se ustrojava u dva polugodišta.

Prvo polugodište traje od **07. rujna 2020.** do **23. prosinca 2020**.

Drugo polugodište traje od **18. siječnja 2021**. do **18. lipnja 2021**.,

a učenicima završnih razreda do **25. svibnja 2021.** godine.

Prvo polugodište ima **16 radnih tjedana i 75 radnih dana.**

Drugo polugodište ima **22 radna tjedna i 103radna dana,**

odnosno **19 radnih tjedana i 86 radnih dana** za učenike završnih razreda.

Od ukupno 178 planiranih radnih dana, odnosno 161 dana za učenike završnog razreda gimnazije i završnog razreda za zanimanja konobar/kuhar, 177 dana se predviđa za provedbu nastavnog plana i programa za I, II. i III. razred gimnazije i I. i II. razred zanimanja kuhar, odnosno 161 dan za učenike završnog razreda opće gimnazije i za učenike završnog razreda za zanimanja konobar/kuhar.

Plan i raspored ostalih radnih dana:

* izlet prvih i drugih razreda (jedan dan)

Jesenski odmor učenika počinje **2. studenog 2020**., a završava **3. studenog 2020**. god. te nastava počinje **4. studenog** **2020**. godine.

Zimski odmor učenika počinje **24. prosinca 2020**., a završava **15. siječnja 2021**.god. te nastava počinje **18. siječnja 2021.** god.

Proljetni odmor učenika počinje **2. travnja 2021**., a završava **9. travnja 2021**. god. te nastava počinje **12. travnja 2021**. god.

Ljetni odmor učenika počinje **21. lipnja 2021**., osim za učenike koji polažu razredni, završni ispit, državnu maturu, kao i učenika koji se upućuju na pohađanje dopunskog rada te učenike I. i II. razreda za zanimanje kuhar koji za to vrijeme realiziraju dio nastavnih sati stručne prakse i praktične nastave izvan škole u skladu s izvedbenim planom i programom, a prema rasporedu voditelja praktične nastave, obrtnika odnosno poslodavca.

KLASA: 003-08-01/20-01/8

URBROJ: 2198-1-68-01-20-03

U Pagu, 23. prosinca 2020.g.

 Predsjednica Školskog odbora

 Sanja Maržić, prof., v.r.